**Союзал, хадурег1елал, междометиял – кумекалъул каламалъул бут1аби**

1 х1алт1и. Союзазул тайпа бихьизабе. Хъвай.

1. Бергьаниги къуниги къимат дур хисуларо,

Хисич1ого хут1ани рек1елъ ях1ги намусги. ( М. А. П.)

2. Раг1и учузлъанаг1ан, чед хиралъулеб буго,

Хабар халалъанаг1ан, халкъ мискинлъулеб буго. (М.А.П)

3. Лагъ г1адин х1алт1е, хан г1адин кванай. (Х.К)

4. Херги бижун буго, т1егьги бан буго,

Т1огьол байдан буго – мун аск1ой гьеч1о.

5. Рак1алдаго гьеч1ого, лъугьана цо г1аламат -

Г1арщалдасан кинигин решт1ун ч1ана мун цее.(М.З.Г1.)

6. Муил раг1аби раг1арав Мах1муд х1алхисун ва сабру т1аг1ун лъугьуна.

7. Ах1мадги Салимги, жеги Аминатгицин школалдаса рач1ун гьеч1оан.

8. Инсуца абуна я дун, яги Махсут1 г1ияде вит1ейилан.

9. Цин дир вац ана лъар бахун довехун, цинги дунги х1инкъич1ого ана.

10. Жакъа г1емераб ролъ лъилъанин, гьалдалъун лъуг1изе телилан абуна бригадирас.

11. Абакарие вас гьавун вугилан раг1ана, гьединлъидал ниж баркизе унел руго.

12. Дин теялдаса дунял тей лъик1, щайин абуни диналъ г1адамасул рак1 хъублъиялдаса бац1ц1ад гьабула.

13. Ниж рохьоре жанирег1ан лъугьинч1о, щай гурелъул нух къосун ккеялда х1инкъи бук1ана.

14. Хамизица ц1ибил г1емер бак1арана, гьелдалъун гьелъие щвана баркалаги сайгъатги.

15. Картошка бук1а, ахбазан бук1а, ц1оросаролъ бук1а – кинабго т1орщел ц1алдохъабаз бак1арулаан цебе.

2 х1алт1и. Предложениял ургъун, тетрадазда хъвай.

Ва, ги, цинги, гьединго, амма, ялъуни, гурони, щай абуни, щай гурелъул, гьелъие г1оло, гьединлъидал, гьелдалъун, г1ан, г1адин, киниги.

3 х1алт1и. Маг1наялде балагьун, сок1к1иналъул союзазул т1елал х1убал гьарун хъвай. Предложениял ургъун, маг1на бице.

Жеги, ва, ги, гьединго, цинги, бук1а, я, ялъуни, яги, гурони, амма.

4 х1алт1и. Скобкабазда жаниса маг1на дандекколеб союз босун, предложениял хъвай. Лъалхъул ишараби лъе.

1.Гьанжесеб г1олохъанаб г1елалъе данде кколаро х1алт1и (ги, гьединго, ва, амма) бокьуларо зах1мат.

2.(Амма, цинги, гьединлъидал) зах1маталъ г1адан лъадарула (ялъуни, ги, цинги, ва) чорхол лъик1аб т1абиг1ат лъугьинабула.

3.Зах1маталъ (киниги, г1адин, г1ан) нилъер черх лъадаруларо.

4.Ц1алдохъаби ц1олбол ахикь лъик1 х1алт1ула (щай абуни, жеги, гьединлъидал) ахицаги лъик1аб ц1олбодалъун жаваб гьабула.

5.Рииялъ лъик1 х1алт1ана (г1адин, г1ан, киниги) овощазул лъик1аб бач1ин (ги. ва) бак1арула.

6.Ихдал инсуца гьеб гъвет1 бац1ц1ун бук1ана (жеги, амма, ялъуни) гьелда (ва, ги, жеги, цинги) пихъ бижич1о.

7.Г1олохъанаб мехалъ дун эменгун цадахъ х1алт1улаан (г1адин, амма, гьединлъидал) дида бат1и-бат1иял х1алт1аби гьаризе лъала (цинги, ги, г1ан, ва) к1ола.

8.Къед базе… гордаби гьаризе… хъарщи кьабизе… станокалда х1алт1изе… ц1ер къот1изе… лъезе… - кинабго дица гьабула (ги, жеги, ва, бук1а, амма, ялъуни).

9. Дур цо к1илк1илг1анаб багьа кьеч1о дихъ,

Бичаясищ кьелеб рак1 ч1ух1изе жо!-

….ч1ег1ерав гуро… хъах1ав гуро

…халатав гуро ….къокъав гуро. (ги, г1ан, ва, амма, я, гун) (Г1.М.С)

10.Хасалихълъи бач1ингун куракул… кокомалъул, г1ечул… генул, жагадул… … цогидал гъут1бузулги т1амах т1огьиллъизе байбихьула. (цинги, ги, г1ан, г1адин, ва, гьединго).

5 х1алт1и. Гьал хадурег1елал гъорлъе ккезарун, предложениял ургъе ва хъвай.

Т1ад, нахъа, цебе, аск1об, гъоркь, жаниб, хадуб, къват1иб, г1агарда, рик1к1ада, хьолбохъ, г1оло, х1акъалъулъ, -ккун, -ч1ван, - гъун, -хун, -гун,-лъун, сверухъ, г1ебеде, рик1к1ад, г1одобе.

6 х1алт1и. Гьал предложениял хъвай. Хадурег1елал ва наречиял рате, к1иго х1уби гьабун хъвай.

Годик1анире халкъалда цере рач1ун, лъимал расандизе лъугьана.

Цере лъимал гьедин гьабизе нечолаан ва х1инкъулаан ч1ах1ияздаса.

Хьихьич1они х1алакълъула, х1алакълъун хадуб багьа г1одобе ккола г1иял.

Росулъе щведал дида хадуб бач1ана машина.

Учителас ц1алдохъан цеве лъугьинавуна классалде жаниве.

Къаси маг1арухъе унаго, нижер машинаялъул канлъуда цебе бекерулеб бук1ана г1анк1.

Кьурдухъанас буртинаги гъоркь т1амун, т1ад кьурдизаюна яс.

Хасало г1ухьби буртинаялда гъоркь ц1адуда цере кьижула.

Рукъбакьулъ ц1аги бакун, г1одор ч1ун ругоан монголазул хъизан-лъимал.

Бакьулъе учительницаги ккезаюн, горсвери гьабун, кеч1 ах1улел рук1ана ц1алдохъаби.

Рохьоб жаниб т1ибит1ана Асланица кьвагьараб тунк1ил гьаракь. Лъабго лъаг1алица жанив т1амун вук1ана Х1ажияв.

Кодоб чадирги ккун, росураг1алккун унев вугоаан Салих1 балеб ц1адукь.

Бац1ги ч1ван, рохьил раг1алч1ван вач1унев вихьулаан Шайихав.

Мунгун цадахъ вач1ине дида к1оларо.

Хурбакьулъ лъималазда мокъокъил ханал ратун ругоан.

7 х1алт1и. Г1уц1иялде балагьун гьал междометиял, лъабго х1уби гьабун, хъвай.

Ле, йо, вай, вах1, унго-унго, вай-вай, вабабай-вададай, унго, валлагь, огь, гьай-гьай, гьа, валлагь-таллагь, вай Аллагь, гьай лазат, гьай баркаман, угь, вабабай, воре, же, огьо-гьой, ва, уха, аманАллагь, гьгь, жея, вах1ай, таллагь, гьай рах1мат, вай дир гъарин, гьа-гьа, ма, я ле, я йо, чшш, цсс, гьарсс, ваа, шш, х1а, ччит, кис-кис-кис, гьай, вах1ав, ия, агь, ягь, ях1, вореха, вийгь, йохъ, г1азанАллагь, э-э-э, валлагьил г1азим.

8 х1алт1и. Гьал предложениязулъ междометиял рате, гьезул маг1наялъе баян кье.

Вореха, дир дарманай Муи, гьединаб жо рак1алдего ккезе биччаге. Жибго чан г1адин лъугьуней мун кват1ич1ого. (Г1.М.ХЪ.)

Огь, бице, Г1ашак1одо, щиб бицунги Мах1мудил бице дие. (Г1.М.ХЪ.)

Вай дир гъарин, Мах1мудилани бицине гуреб жого гьеч1ин, дир яс, дуде бугеб рокьуца маргьулъун лъугьинабун бугин гъосул г1умруго. (Г1.М.ХЪ.)

Вай Аллагь, дун сабаблъун Нажмудиница гъов вухизави ккараб жо бугодай, Г1ашак1одо? (Г1.М.ХЪ.)

Валагь бугебха, дир яс, к1иявго нукарги т1амун,г1одоч1елалт1аги вухьун, ц1алица вухизавурав. (Г1.М.ХЪ.)

Вай, жидер кверал къот1аял, квеш вухун ватилаха эв? (Г1.М.ХЪ.).

Вийгь, Аллагьасх1аги вуго Мах1муд…(Г1.М.ХЪ.).

Огьо-гьойха, балагь гьаб цогидаздаса т1ок1лъи жиндилъ бук1иналъул!!! (Г1.М.К.).

Же, Ашахан, мунги квер ч1вазе гъоркье а! (Г1.М.К.)

Вай, Аллагьасеги аварагасеги г1оло рух1уге рух1г1ан васасе хириял кагътал…(Г1.М.ХЪ.)

Вах1, дир инсуца гьабулеб жог1аги щиб? (Г1.М.ХЪ.).

Унго, гьал г1адамазул г1ищкъугодай кколареб, Г1усман?

Гьазда рак1годай гьеч1еб, яле? Туманк1 реч1ч1ун рокьи ч1вач1ого ч1еларила жал. (Г1.М.ХЪ.).

Цо хвалил кьог1лъи, г1асияб жо буго! Хабал г1азабги,

г1азанАллагь! Г1агар гьабуге дуца! (Г1.М.С.).

14.Вада-да-да-да-дай, дарайдул гурде,

Дандияв восулеб хасалил сордо!

Сордо рогьинег1ан хут1уларейдай,

Хъах1лъи баккизег1ан йорч1уларейдай?! (Г1.М.С.).

15.Вай, гьардарай, дур гьоц1ок1алалъ гьабураб махсаро рихуневги вас вук1уневдай.